
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица, чрез продажба на 182/682 кв.м идеални части от УПИ І-239 в кв. 5, целият с площ 682 кв.м, по плана на в.з. „До стопанския двор“, кв. Банево, гр. Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх. № 94-01-29116/05.09.2023г. от А. Ч.Б., с искане за прекратяване на съсобственост в урегулиран поземлен имот (УПИ) І-239 в кв.5 по плана на в.з. „До стопанския двор“, кв. Банево, гр. Бургас, чрез изкупуване на общинските идеални части от цитирания имот. 
 Община Бургас притежава 182/682 кв.м ид. ч. от УПИ І-239 в кв.5, целият с площ 682 кв.м, по плана на в.з. „До стопанския двор“, кв. Банево, гр. Бургас, отреден „за вилно строителство“, при граници: север, североизток – улица; югоизток – УПИ ІІ-245; югозапад – УПИ VІІ-240; северозапад – улица, отразен в КК на гр. Бургас, като ПИ с идентификатор 07079.705.2239 и площ 682 кв.м, за които има съставен Акт №10404/14.02.2024г. за частна общинска собственост.
А. Ч. Б. и съпругата му М. Т. Б. притежават 500/682 кв.м ид части от цитирания имот, за които представят Нотариален акт за собственост на недвижим имот №72, том І, рег. №3442, дело №68/17.12.2009г. на Нотариус при БРС, при неуредени регулационни сметки с Общината.

Частта на Общината в имота е минимална и не е възможно обособяване на самостоятелен УПИ, при спазване на изискванията на чл.19 от Закона за устройство на територията (ЗУТ). 
Съсобственият имот не носи никакви приходи на Общината и в същото време тя е данъчно задължена. Целесъобразно е прекратяване на съсобствеността в имота чрез продажба на дела на Община Бургас по пазарни цени.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 182/682 кв.м ид. ч. от УПИ І-239 в кв. 5, целият с площ 682 кв.м, по плана на в.з. „До стопанския двор“, кв. Банево, гр. Бургас, на оценител на имоти, вписан в регистъра на независимите оценители в Република България, определена в размер на 13 430 лв. (тринадесет хиляди четиристотин и тридесет лева), без ДДС.

Данъчната оценка на имота, предмет на продажба е 3341 лв. (три хиляди триста четиридесет и един лева).

Имотът е включен в Годишната програма за управление и разпореждане с общинската собственост на Община Бургас за 2024 г., приета с Решение по т. 2 от проведеното на 14.02.2024г. заседание на Общински съвет – Бургас (Протокол №7) по реда на чл. 8, ал. 9 от ЗОС, в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“ с цитирания имот.
Предвид изложеното и на основание правомощията ми по чл. 73, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, приет от Общински съвет – Бургас и като взех предвид решение от 06.03.2024г. на Комисия, назначена с моя Заповед №2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона 
за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
Р Е Ш Е Н И Е:

Да се прекрати съсобствеността между ОБЩИНА БУРГАС, А. Ч. Б. с ЕГН   и М.Т. Б. с ЕГН   и двамата с постоянен адрес:  , чрез продажба на общинските 182/682 (сто осемдесет и два от шестстотин осемдесет и два) кв.м идеални части от недвижим имот, актувани с Акт №10404/14.02.2024г. за частна общинска собственост, представляващи идеална част от урегулиран поземлен имот (УПИ) І-239 (едно римско за имот с планоснимачен номер двеста тридесет и девет) в кв. 5 (пет), целият с площ 682 (шестстотин осемдесет и два) кв.м, отреден "за вилно строителство"  по действащия план на в.з. „До стопанския двор“, кв. Банево, гр. Бургас, при граници: север, североизток – улица; югоизток – УПИ ІІ-245; югозапад – УПИ VІІ-240; северозапад – улица, отразен като поземлен имот (ПИ) с идентификатор 07079.705.2239 (нула седем нула седем девет точка седем нула пет точка две две три девет), целият с площ 682  (шестстотин осемдесет и два) кв.м в Кадастралната карта и кадастралните регистри на гр. Бургас, при съседи: 07079.705.3076, 07079.705.2240, 07079.705.2241, 07079.705.3080, 07079.705.2245, 07079.705.3071, за сумата от 13 430 лв. (тринадесет хиляди четиристотин и тридесет лева), без ДДС.
Приложение: Заявление с вх.№94-01-29116/05.09.2023г. в Община Бургас; Акт №10404/14.02.2024г. за частна общинска собственост; предходен Акт №1423/09.11.1999г. за частна общинска собственост; Скица №15-1122843-20.10.2023г., издадена от СГКК-Бургас; Справка от административен модул на Община Бургас; Нотариален акт за собственост на недвижим имот №79, том І, рег. №3442, дело №68/05.12.2009г. на Нотариус при БРС; Протокол от 06.03.2024г. на комисията, назначена от Кмета на Община Бургас; Удостоверение за данъчна оценка; Експертна оценка от лицензиран оценител.

ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС









